Donnerstag, September 12, 2013
اوینویورام - جیغاتئل عیسی قیزی
اوینویورام گؤرمورسن ، ائله اوینا دئییرسن
دوشونمه هامی کیمی بیلک نن اوینویورام
اینجیمه دردین آلیم ، منیم هاوام آیری دی
بنده ایله ایشیم یوخ ، ملک نن اوینویورام
بوتون گونو تویدایام ، یوخدور بیر دردیم غمیم
ذره جه مئی دادمارام ف باشیمدا مودام دمیم
یازدا گول ، پاییزدا بار ، یای دا گونش همدمیم
قیش دا قارا ساورولوب ، کولک نن اوینویورام
بئزه دیک ده بئزه ردیم قدیم نقاشلار کیمی
توکنیب بیتمزیدید سیلدیریم داشلار کیمی
اوچوب گئتدی آرزولار ، کؤچری قوشلار کیمی
قاییتمیر مکانینا دیلک نن اوینویورام
عصیرلر قرینه لر ، بیر عؤموردن اؤتوشور
گونلرین رنگی قارا ، آغ کؤموردن اؤتوشور
قاریان کدر یمین ساچلارینا دن دوشور
سئوینجیم بئشیکده دیر بلک نن اوینویور
یئری دهشت بورویوب ، نه قالیب گؤر نه قالیب
یئرده گؤی ده حکمونو آلاندا گؤی دن آلیب
حاق گؤنده رن کندیره ، ناحاقلار دویون سالیب
کلفی آشماق اوچون کلف نن اوینویورام
بوینومدا میرواری لر دوزولوبدولر صفه
میلیون زیانیم اولور یئتیرینجه بیر نفعه
اؤلورم دیریلیرم گون عرضینده مین دفعه
عزرائیله جان دئییب ، ملک نن اوینویورام
منیم هاوام آیری دیر ، قولاغیم هئی سس ده دی
شاعیر زیل نن اویناماز ، اوینادیغیم حرف ده دی
جیغاتئلم اوره ییم سول الیمین اوسته دی
ساغ الیم ورق اوسته له لک نن اوینویورام
اینجیمه آغرین آلیم ، منیم هاوام آیری دی
بنده ایله ایشیم یوخ ، ملک نن اوینویورام
*
Eingestellt von شهربانو um 11:01 nachm. Keine Kommentare: Links zu diesem Post
Montag, September 09, 2013
بو قیز - جیغاتئل عیسی قیزی
سئوه نده سئوگیمی گیزله ده نمیرم
دئییرلر سئوگی دن خالی دیر بوقیز
صحرادا دولانیر مجنون خیالیم
دئییرلر بلکه ده لیلی دیر بو قیز
*
قیشیما یاز ، یازیما سرت قیش گلیر
دوغولور آرزولار آیاق باش گلیر
گولنده ده گؤزلریمدن یاش گلیر
دئییرلر گؤزلری سولودور بو قیز
*
سئوگیمین آستاری اوزوندن باها
چوخ باشلار ایدیریب نؤکره شاها
جیغاتئلم بیرده سئومه رم داهاچونکو سئوه نده دئییرلر دلی دیر بو قیز
*
Eingestellt von شهربانو um 11:06 nachm. Keine Kommentare: Links zu diesem Post
Montag, September 02, 2013
باخماییر - جیغاتئل عیسی قیزی
چوخ دیمشیم اوره یینین خه طرینه
کوسوبدو اوره ییم ، سؤزومه باخمیر
الداتمیشام صاف مقدس ، یالانلا
یالانیم بیریانا ، دوزومه باخمیر
*
کوسوب دادمادیغی نوغولدان کوسوب
بیرده سئوگی آدلی ناغیلدان کوسوب
داواسی باشنان دی ، عاغیل دان کوسوب
ها سیغال چکیرم ، نازیما باخمیر
*
قانلی دریالاردا گمی سی باتیب
گمی نین ایچینده آرزوسو یاتیب
کؤکسومون آلتیندا بیر اوجاق چاتیب
داغلییر یانیرام کؤزومه باخمیر
*
قویمایین جیغاتئل سولا گتیرین
چیخیب ساغا گئدیر سولا گتیرین
یالوارین یاخارین یولا گتیریندوشوب آیاغیما اوزومه باخمیر
*
Eingestellt von شهربانو um 5:22 nachm. Keine Kommentare: Links zu diesem Post
Sonntag, September 01, 2013
قحط دی می ؟ - جیغاتئل عیسی قیزی
دره تپه گزن اوغلان
دوز باشینا قحط دی می؟
ائله مندن دانیشیرسان
قیز باشینا قحط دی می؟
یاتدیم اویاندیم دئییرسن
دنیانی داندیم دئییرسن
آلیشدیم یاندیم دئییرسن
بوز باشینا قحط دی می؟
جیغاتئلی سالما منده
گئت گولونو در چمن ده
نه ایستیرسن آخی منده؟
قیز باشینا قحط دی می؟
*
مگر قحطی است؟
ای پسری که دره و تپه می گردی
مگر قحطی زمین هموار است؟
همه اش از من حرف می زنی
مگر قحطی سخن است؟
خوابیده و بیدار شدم ، می گوئی
دنیا را انکار کردم ، می گوئی
سوختم و آتش گرفتم ، می گوئی
مگر قحطی یخ است؟
جیغا تئل را به دام نیانداز
برو گلت را از چمن بپچین
آخر چه حسنی در من دیدی؟مگر قحطی دختر است؟
*
شاعر : جیغاتئل عیسی قیزی
*
*
Eingestellt von شهربانو um 9:59 vorm. Keine Kommentare: Links zu diesem Post
Abonnieren Posts (Atom)
ltz_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk deu_Latn ltz_Latn azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab unk deu_Latn ltz_Latn azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab pes_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab unk deu_Latn ltz_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk prs_Arab pes_Arab prs_Arab pes_Arab prs_Arab pes_Arab pes_Arab pes_Arab prs_Arab pes_Arab pes_Arab pes_Arab unk azb_Arab unk unk deu_Latn bug_Latn